Benny Borg
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Benny Borg er en svensk sanger, gitarist og komponist som har vært bosatt i Norge siden 1969. Han er særlig kjent som vise-, pop- og revyartist, blant annet har han hatt stor suksess i samarbeid med Grethe Kausland og Dizzie Tunes. Borg har også medvirket i film og vært programleder i fjernsyn.
Han ble tildelt Spellemannprisen som beste mannlige popartist i 1973. Borg var gift med Kirsti Sparboe fra 1972 til 1978. Sammen ga de ut fem album. Han har hatt to store hits i Norge: Balladen om Morgan Kane (1972) og Legenden om Metzgar (1973).På Norsktoppen hadde Benny Borg også suksess med:  Sangen om Jesse Rawlins (1974)  En enkel sang (1975)  To små barneøyne blå (1975)  El Sordo (1977)  Vår sommermelodi (1977)  Den store dagen (1977)  El Diablito (1979)  Rosen og gresset (1993) I tillegg kom tre duetter med Kirsti Sparboe:  På verdens tak (1973)  Solen på Kreta (1976)  Regnet er en venn (1976) Benny Borg har dessuten skrevet kjente sanger som En spennende dag for Josefine (for Inger Lise Rypdal) og I Love Norwegian Country (for Bjøro Håland).I 2016 ga han ut sitt første album på 24 år, Den største reisen. Det ble i 2019 etterfulgt av det Spellemannpris-nominerte En dag på jorden. Les mer i Store norske leksikon Dizzie Tunes musikk i Norge populærmusikk Eksterne lenker Benny Borg